На основу члана 21. Закона о јавним службама („Сл.гласник РС“ бр.42/91, 71/94, 79/2005- др. закон, 812005 − испр. др. закона и 83/2005 − испр. др. закона), члана 13. Одлуке о оснивању Регионалног центра за професионални развој запослених у образовању („Сл. лист општине Чачак“ бр. 12/2005, 2/2006 и 13/2007), и члана 17. и 32. Статута Регионалног центра за професионални развој запослехих у образовању(„Сл. лист општине Чачак“ бр. 14/2005 и 2/2006 и „Сл. лист града Чачка“ бр. 11/2008), Управни одбор Регионалног центра за професионални развој запослених у образовању на седници одржаној дана 04.11.2011. год. донео је

ОДЛУКУ

о изменама и допунама Статута Регионалног центра

за професионални развој запослених у образовању

Члан 1.

У Статуту Регионалног центра за професионални развој запослених у образовању („Сл. лист општине Чачак“ , бр. 14/2005, 2/2006 и „Сл. лист града Чачка“ бр. 11/2008) у члану 10. став 2. мења се и гласи:

„Претежна делатност центра је:

* 84.12 − Уређивање делатности субјеката који пружају услуге у образовању и друге друштвене услуге (управљање државним програмима чији је циљ побољшање квалитета живота појединаца у области образовања, управљање истраживањима и развојем у овој области и фондовима намењеним за те сврхе)“.

После става 2. додаје се нови став 3. који гласи:

„Поред претежне делатности центар обавља и:

* 58.11 − Издавање књига,
* 58.14 − Издавање часописа и периодичних издања,
* 58.19 − Остала издавачка делатност,
* 59.20 − Снимање и издавање звучних записа и музике,
* 62.01 − Рачунарско програмирање
* 62.03 − Управљање рачунарском опремом,
* 63.11 − Обрада података,
* 85.59 − Остало образовање.“

Досадашњи став 3. постаје став 4.

Члан 2.

Ова Одлука ступа на снагу осмог дана од дана објављивања у „Службеном листу града Чачка“.

ОБРАЗЛОЖЕЊЕ

Разлог за доношење ове Одлуке је усаглашавање шифара делатности по Статуту са одредбама Закона о класификацији делатности („Сл.гласник РС“ бр. 104/09), Уредбе о класификацији делатности и Уредбе о методологији разврставање јединица разврставања према Класификацији делатности („Сл. гласник РС“, бр. 54/10).

Председник Управног одбора

Душанка Ивановић